Na temelju članka 9. stavak 1. Zakona o savjetima mladih (Narodne novine 41/14) i članka 8. Odluke o osnivanju Savjeta mladih Grada Paga (Službeni glasnik Grada Paga 5/14), Gradsko vijeće Grada Paga, objavljuje

J A V N I P O Z I V

ZA PREDLAGANJE KANDIDATA ZA ČLANOVE

SAVJETA MLADIH GRADA PAGA

 I

 Pokreće se postupak izbora članova Savjeta mladih Grada Paga.

 Savjet mladih Grada Paga je savjetodavno tijelo Gradskog vijeća Grada Paga osnovano radi aktivnog uključivanja mladih u javni život Grada Paga.

 II

 Savjet mladih Grada Paga broji 5 članova, uključujući predsjednika i zamjenika predsjednika.

 U Savjet mladih Grada Paga mogu biti birane osobe s prebivalištem na području Grada Paga u dobi od 15 do navršenih 30 godina života.

 Članove Savjeta mladih bira Gradsko vijeće Grada Paga na vrijeme od tri godine.

 III

 Pravo predlaganja kandidata za članove Savjeta mladih Grada Paga imaju udruge koje su sukladno statutu i djelatnostima opredijeljene za rad s mladima i za mlade, učenička vijeća, studentski zborovi, pomladci političkih stranaka, sindikalnih ili strukovnih organizacija u Republici Hrvatskoj i neformalne skupine mladih od najmanje 20 mladih.

 IV

 Prijedlozi kandidata podnose se u pisanom obliku i obvezno sadrže slijedeće podatke:

 - naziv i sjedište ovlaštenog predlagatelja,

 - podaci o kandidatu i zamjeniku za svakog kandidata (ime i prezime, datum i godina rođenja, prebivalište)

 - obrazloženje prijedloga.

 Prijedlog mora biti potpisan i ovjeren od strane ovlaštene osobe predlagatelja ili institucije koja ga predlaže.

 V

 Predlagatelj je dužan uz prijedlog priložiti:

- dokumentaciju iz koje je vidljivo da kandidati ispunjavaju uvjete iz točke II ovog javnog poziva

 -presliku osobne iskaznice kandidata, odnosno uvjerenje Policijske uprave o prebivalištu

- presliku rodnog lista ili domovnice kandidata.

- životopis kandidata s obrazloženjem prijedloga,

- potpisane izjave kandidata o prihvatu prijedloga za izbor člana Savjeta,

- izvod iz registra udruga ili drugi dokaz o registraciji udruge (ukoliko je predlagatelj udruga).

 Nepravovremeni i nepotpuni prijedlozi neće se uzeti u razmatranje.

 VI

 Prijedlozi kandidata za članove Savjeta mladih Grada Paga podnose se **od 5. ožujka 2018. do 20. ožujka 2018. godine** (uključujući i taj dan) na slijedeću adresu: GRAD PAG -Povjerenstvo za izbor i imenovanje, Pag, Branimirova obala 1 s naznakom: „Prijedlog kandidata za izbor članova Savjeta mladih Grada Paga“

KLASA:022-01/18-10/2

URBROJ: 2198/24-05/01-18-2

Pag, 1. ožujka 2018.

 Predsjednik

 Gradskog vijeća

 Domagoj Vičević v.r.